b'\n_START_ARTICLE_\nDouglas Coupland\n_START_PARAGRAPH_\nDouglas Coupland (f\xc3\xb8dt 30. december 1961) er en canadisk forfatter. Ud over at skrive romaner, non-fiktion og noveller har Coupland ogs\xc3\xa5 skabt anerkendte v\xc3\xa6rker inden for design og visuel kunst, som egentlig er det, han er uddannet inden for. Hans f\xc3\xb8rste roman fra 1991 Generation X fik international anerkendelse og var med til at udbrede begreber som McJob og Generation X. Han har siden udgivet yderligere 13 romaner, en novellesamling, syv non-fiktion b\xc3\xb8ger og en r\xc3\xa6kke dramatiske v\xc3\xa6rker og manuskripter til film og tv. Coupland er blevet beskrevet som "... m\xc3\xa5ske nutidens mest begavede fortolker af nordamerikanske massekultur" og "en af de store satirikere af forbrugerismen". Et s\xc3\xa6rligt tr\xc3\xa6k ved Couplands romaner er deres syntese af udviklingsromaner, der portr\xc3\xa6tterer karakterer, der er viklet grundigt ind popul\xc3\xa6rkulturen. Han blev f\xc3\xb8dt p\xc3\xa5 en canadisk milit\xc3\xa6rbase i Tyskland, men flyttede i 1965 til Canada.'